NaiveNeuron/SloPal huggingface dataset:
Ďuriš Nicholsonová, Lucia, podpredsedníčka NR SR (2018-11-29):
Ďalšia otázka, ktorá bola vyžrebovaná, je opäť od pána poslanca Ondreja Dostála na ministerku vnútra Slovenskej republiky Denisu Sakovú: „Ak sa vláda SR hrdí tým, že sme v jadre európskej integrácie, nemali by aj u nás na podozrenia z plagiátorstva alebo nečestného získania titulu reagovať najvyšší ústavní činitelia rezignáciou podobne, ako sa to v totožnej situácii opakovane deje v iných členských krajinách EÚ?“ Nech sa páči, pán minister.
Glváč, Martin, podpredseda NR SR (2019-05-21):
Ďakujem. Otváram všeobecnú rozpravu. Do rozpravy som dostal jednu písomnú prihlášku, a to od poslanca Ondreja Dostála. Nech sa páči, pán poslanec. Pani navrhovateľka ako prvá, nech sa páči.
Vášáryová, Magdaléna, poslankyňa NR SR (2014-11-08):
Ďakujem, pán predseda. Toto je schôdza o tom, akú zodpovednosť vyvodí predseda slovenskej vlády za seba, pretože dovoľuje, aby zarábali a kradli ľudia, ktorí žerujú na utrpení druhých ľudí, lebo toto je o kradnutí v zdravotníctve. A keď sa v tomto svetle pozrieme na ten boj politickej strany SMER o to, kto bude generálny prokurátor, tak je ešte zase pochopiteľnejšie, prečo potrebujú, aby tam bol človek, ktorý by zabezpečil týmto veľkozlodejom, aby boli beztrestní. A v tomto svetle je jasnejšie, prečo sa pán Harabin tak dlho držal na svojom mieste. Je to preto, že zaručoval, že veľkozlodeji boli beztrestní. A toto sú časy, ktoré beriem, už máme od Mečiara, veľkozlodeji, tí veľkí kradoši, tí veľkí chmatáci, zostávajú beztrestní. Súdy odsudzujú ľudí za 5 eur, keď ich ukradnú, ale veľkozlodeji musia zostať bezpeční. A touto cestou budujeme Slovensko ako krajinu chmatákov? My chceme, aby Slovenská republika do budúcnosti bola krajinou nehanebných ľudí? To predsa nemyslíme vážne. A preto tu dnes sedíme celú noc a možno ešte celú nedeľu, pretože Slovensko nesmie zostať krajinou, v ktorej rozhodujú a sú... (Prerušenie vystúpenia časomerom.)
Kollár, Boris, predseda NR SR (2021-05-12):
Dávame hlasovať o tomto návrhu. Prosím, prezentujme sa a hlasujeme. (Hlasovanie.) Prítomných 135 poslancov, za 86, proti 1, zdržalo sa 48. Konštatujem, že pokračujeme v rokovaní o návrhu zákona v treťom čítaní. Nech sa páči.
Jurinová, Erika, podpredsedníčka NR SR (2013-03-13):
Ďakujem pekne. Ja by som chcela podporiť návrh pána poslanca Brocku, pretože si myslím, že v tejto ťažkej dobe, dobe konsolidácie, naozaj musíme využívať všetky možnosti, ako teda situáciu zmierniť, a toto je jeden zo spôsobov. A pripomeniem naozaj to, že na rokovaní výboru, sociálneho výboru, vyzeralo, že nastáva zhoda naprieč celým spektrom. To bol taký pozitívny aj pre mňa moment. Takže v tomto smere to podporujem. Na druhej strane ja som sa ešte k tomu zákonu nevyjadrovala nikde, ale môžno ja by som ocenila prístup celého ministerstva, všetkých zložiek, ktoré na tom spolupracovali, že myslím si, že je to naozaj celkom zaujímavý kompromis. Sú tam určite miesta, ktoré sú sporné, ale v konečnom dôsledku ho hodnotím vcelku pozitívne.
D. Lipšic, podpredseda vlády a minister spravodlivosti SR: (2004-06-18):
Overovanie týchto druhov meradiel vykonáva určená organizácia podľa § 9 ods. 5 platného zákona. Určená organizácia, ktorá v súčasnosti vykonáva overovanie druhov určených meradiel na mieste ich používania, je na svoju činnosť akreditovaná a jej činnosť bola posúdená v rámci certifikácie systému manažérstva kvality, má technické aj personálne vybavenie na výkon tejto činnosti, má zabezpečenú nadväznosť etalónov, ktoré pri overovaní používa a ktoré zaručujú požadovanú presnosť merania. Na zabezpečenie týchto činností nečerpá žiadne prostriedky zo štátneho rozpočtu. V súčasnom období pripravuje technické opatrenia na úplné vylúčenie subjektívnych činiteľov pri overovaní výdajných stojanov pohonných hmôt, ktorých je na Slovensku asi 2 000. V prípade rozšírenia počtu subjektov autorizovaných na overovanie určených meradiel na mieste ich používania by sa značne zvýšili náklady na výkon metrologického dozoru nad autorizovanými subjektmi, čo by si vyžiadalo zvýšené nároky na prostriedky zo štátneho rozpočtu. Skúsenosti Slovenského metrologického inšpektorátu s kontrolou autorizovaných osôb ukazujú na častú zmenu právnej formy, sídla a štatutárnych zástupcov autorizovaných osôb, čo v konečnom dôsledku nezaručuje nestrannosť a objektívnosť pri výkone overovania určených meradiel. Vypustením bodu 33 z hlavného návrhu zákona sa dá predpokladať, že o autorizáciu na overovanie meradiel požiada značný počet servisných organizácií, čo si vyžiada zvýšenie nárokov na prostriedky zo štátneho rozpočtu na posudzovanie žiadateľov autorizácií, či spĺňajú požiadavky na udelenie autorizácie. Ďalším bodom, ktorý navrhol gestorský výbor vypustiť, je bod 51, ktorý rieši otázku sankcií za oneskorené zaplatenie právoplatne uloženej pokuty. Malo by byť samozrejmé, že štát chráni svoje záujmy, stará sa o to, aby neprišlo k poškodeniu štátnych záujmov. Vymáhaním pohľadávok vznikajú ďalšie výdavky štátu, ktoré by tieto úroky z omeškania čiastočne pokryli. Dlžníci v značnej miere využívajú aj v súčasnosti možnosť neuhradenia pohľadávky na čas, nakoľko sú si vedomí, že neexistuje adekvátny postih. Finančné sankcie vo forme úrokov sa používajú pri iných zákonoch, napríklad v Občianskom zákonníku v § 517, v zákone o správe daní a poplatkov v ustanovení § 35b.
Pellegrini, Peter, predseda NR SR (2015-06-18):
Vážené panie poslankyne, vážení páni poslanci, dovoľte mi, aby som na 53. schôdzi Národnej rady Slovenskej republiky privítal prezidenta Slovenskej republiky pána Andreja Kisku. (Potlesk.) Ďalej mi dovoľte privítať členov vlády Slovenskej republiky na čele s predsedom vlády Robertom Ficom. (Potlesk.) Pán prezident podľa čl. 102 ods. 1 písm. p) Ústavy Slovenskej republiky dnes využíva svoje ústavné právo a pred Národnou radou Slovenskej republiky vystúpi so správou o stave Slovenskej republiky, nasleduje vystúpenie prezidenta Slovenskej republiky Andreja Kisku so správou o stave Slovenskej republiky . Dávam teraz slovo prezidentovi Slovenskej republiky pánovi Andrejovi Kiskovi. Nech sa páči, pán prezident, máte slovo.
V. Tomanová, ministerka práce, sociálnych vecí a rodiny SR: (2009-12-02):
Súčasne Európska komisia namieta transpozíciu smernice Rady 1999/70/ES o rámcovej dohode o práci na dobu určitú. V nadväznosti na námietky Európskej komisie sa vládnym návrhom zákona navrhuje vypustiť odseky 6 a 7 z § 49 Zákonníka práce ako ustanovenia, ktoré umožňovali diskrimináciu zamestnancov v pracovnom pomere na dobu určitú v porovnaní s porovnateľným zamestnancom. Tieto ustanovenia umožňovali skončenie pracovného pomeru so zamestnancom v pracovnom pomere na kratší pracovný čas s rozsahom pracovného času najmenej do 15 hodín týždenne aj bez uvedenia dôvodu a súčasne ustanovovali aj ďalšie výnimky z ochrany zamestnancov pred skončením pracovného pomeru zo strany zamestnávateľa. Taktiež predložený návrh precizuje definíciu porovnateľného zamestnanca tak, aby pri aplikácii právnych inštitútov, ako sú napr. kratší pracovný čas, pracovný pomer dohodnutý na dobu určitú a dočasné pridelenie, bolo možné vykonať porovnanie k zamestnancovi, ktorý má dohodnutý pracovný pomer na neurčitý čas a na ustanovený týždenný pracovný čas s cieľom dodržania zásady nediskriminácie. Upravuje uzatváranie pracovného pomeru na dobu určitú tak, aby opakované uzatváranie pracovného pomeru na dobu určitú, resp. jeho predĺženie nad rozsah ustanovený v § 48 ods. 2 bolo možné len vo väzbe na charakter prác. Európska komisia namieta predovšetkým reťazovité uzatváranie pracovného pomeru na dobu určitú s vybranými kategóriami zamestnancov. Takéto výnimky Európska komisia nepovažuje za výnimky objektívne odôvodnené oprávneným cieľom. Súčasne sa vládnym návrhom zákona navrhuje zapracovať novoprijatú smernicu Európskeho parlamentu a Rady 2008/104/ES o dočasnej agentúrnej práci, ktorou sa vytvára ochranný rámec pre dočasných agentúrnych zamestnancov. Ďakujem za pozornosť. Snáď ešte je potrebné uviesť, že tento návrh bol tiež predmetom rokovania Hospodárskej a sociálnej rady, ktorá vyjadrila konsenzus a postúpila návrh na ďalšie legislatívne konanie. Ďakujem za pozornosť.
Hrnčiar, Andrej, podpredseda NR SR (2017-02-14):
Vážené panie poslankyne, vážení páni poslanci, pokračujeme v rokovaní. Prosím povereného overovateľa, aby oznámil výsledky tajného hlasovania. Najskôr o návrhu na voľbu člena Súdnej rady. (Výsledky tajného hlasovania o návrh na voľbu člena Súdnej rady Slovenskej republiky , tlač 430.)
Hladký, Pavol, poslanec NR SR (2010-12-15):
Ďakujem, pán predseda, za slovo. Vážený pán minister, vážení páni poslanci, vážené panie poslankyne, z poverenia Výboru Národnej rady pre obranu a bezpečnosť predkladám Národnej rade správu výboru Národnej rady pre obranu a bezpečnosť o výsledku prerokovania návrhu na aktualizáciu vojenského zastúpenia Slovenskej republiky pri orgánoch NATO a EÚ na vyslanie príslušníkov ozbrojených síl Slovenskej republiky do orgánov vojenského zastúpenia pri NATO a EÚ a do vojenských štruktúr NATO a EÚ, tlač 164. Predseda Národnej rady Slovenskej republiky svojím rozhodnutím č. 161 z 9. novembra 2010 pridelil návrh na aktualizáciu vojenského zastúpenia Slovenskej republiky pri orgánoch NATO a EÚ a vyslanie príslušníkov ozbrojených síl Slovenskej republiky do orgánov vojenského zastúpenia pri NATO a EÚ a do vojenských štruktúr NATO a EÚ na prerokovanie Zahraničnému výboru Národnej rady Slovenskej republiky a Výboru Národnej rady Slovenskej republiky pre obranu a bezpečnosť. Oba výbory Národnej rady Slovenskej republiky prerokovali návrh na aktualizáciu vojenského zastúpenia v určenej lehote a odporučili Národnej rade Slovenskej republiky 1. podľa čl. 86 písm. h) Ústavy Slovenskej republiky zobrať na vedomie návrh na aktualizáciu vojenského zastúpenia Slovenskej republiky pri orgánoch NATO a EÚ a vyslanie príslušníkov ozbrojených síl Slovenskej republiky do orgánov vojenského zastúpenia pri NATO a EÚ a do vojenských štruktúr NATO a EÚ, 2. podľa čl. 86 písm. k) Ústavy Slovenskej republiky vysloviť súhlas s vyslaním príslušníkov ozbrojených síl Slovenskej republiky v súlade s návrhom na aktualizáciu vojenského zastúpenia Slovenskej republiky pri orgánoch NATO a EÚ a vyslanie príslušníkov ozbrojených síl Slovenskej republiky do orgánov vojenského zastúpenia pri NATO a EÚ a do vojenských štruktúr NATO a Európskej únie. Prílohou tejto správy je návrh na uznesenie Národnej rady Slovenskej republiky. Návrh na uznesenie Národnej rady Slovenskej republiky k návrhu na aktualizáciu vojenského zastúpenia Slovenskej republiky pri orgánoch NATO a EÚ a vyslanie príslušníkov ozbrojených síl Slovenskej republiky do orgánov vojenského zastúpenia pri NATO a EÚ a do vojenských štruktúr NATO a EÚ, tlač 164 – Národná rada Slovenskej republiky 1. podľa čl. 86 písm. h) Ústavy Slovenskej republiky berie na vedomie návrh na aktualizáciu vojenského zastúpenia Slovenskej republiky pri orgánoch NATO a EÚ a vyslanie príslušníkov ozbrojených síl Slovenskej republiky do orgánov vojenského zastúpenia pri NATO a EÚ a do vojenských štruktúr NATO a EÚ, 2.podľa čl. 86 písm. k) Ústavy Slovenskej republiky vyslovuje súhlas s vyslaním príslušníkov ozbrojených síl Slovenskej republiky v súlade s návrhom na aktualizáciu vojenského zastúpenia Slovenskej republiky pri orgánoch NATO a EÚ a vyslanie príslušníkov ozbrojených síl Slovenskej republiky do orgánov vojenského zastúpenia pri NATO a EÚ a do vojenských štruktúr NATO a EÚ. Pán predseda, skončil som, otvorte rozpravu, prosím.
Osuský, Peter, poslanec NR SR (2019-11-26):
Ďakujem pekne, pán predseda. Tak je pomerne symptomatické, že keď je na stole vrátený zákon, ktorý je vrátený z celkom konkrétnych príčin doňho vložených mentálnych pokladov autorov Vážny, Marček, tak títo dvaja tu nie sú a nebránia z hlbokého presvedčenia to, čo do toho zákona vložili. Ale dnes sme začali Ondrovo vystúpenie úvahami o obštrukcii. Áno, neúčasť je jedna z možností obštrukcie. Ale paradoxne, stretávam sa ku koncu, jak sa hovorí, v čase, keď číslo nedovolí, to bola bežná vojenská terminológia ČSĽA u mazákov, ktorí to mali za pár, že takto fungujú i celkom normálne výbory, pričom sa nejedná ani tak o obštrukciu, ale o čisté odflákanie účasti. Minule sme mali rozpočet ministerstva zahraničných vecí a celý rozpočet, ako hovorí pán predseda Fico „zákon roka“, v zahraničnom výbore. Zástavu opozície hrdo trímal jediný člen; zástavu koalície hrdo trímal jediný člen koalície v tom výbore, hoci je ich tam normálne „takovejch nejmíň hodně“. Samozrejme, že pani štátna tajomníčka ministerstva financií, ktorá veľmi obetavo a slušne vysvetľovala podstatu toho rozpočtu, s ktorým nesúhlasíme, ale ona o ňu aspoň bojovala, narazila na odmietnutie a ten materiál neprešiel. Neprešiel proste preto, lebo číslo nedovolí. A my teraz, dnes, vlastne viac ako tri mesiace pred koncom volebného obdobia, za ktoré sme platení, sa dozvieme, že netreba rokovať, lebo je na programe zákon roka, na ktorý sa napríklad koalícia v zahraničnom výbore vykašle. (Reakcia z pléna.)
Kažimír, Peter, podpredseda vlády a minister financií SR (2018-10-18):
Dobrý deň všetkým. Ďakujem, pán predsedajúci, za slovo. Dovoľte mi, aby som z poverenia predsedu vlády a podľa rokovacieho poriadku Národnej rady Slovenskej republiky ospravedlnil z dnešnej hodiny otázok neprítomných členov vlády a oznámil ministrov poverených ich zastupovaním. Takže neprítomná je pani ministerka školstva, vedy, výskumu a športu Martina Lubyová, zastupuje ju pani ministerka zdravotníctva Andrea Kalavská. Potom je tu, v ďalšom nám tu chýba podpredseda vlády pre investície a informatizáciu Richard Raši, na zahraničnej pracovnej ceste, naňho nie sú žiadne otázky. Takisto tu nie je pani podpredsedníčka vlády Gabriela Matečná, na ňu nie sú otázky. Kvôli neodkladným pracovným povinnostiam tu nie je minister hospodárstva Peter Žiga, nie sú otázky. Podobne pán minister Gábor Gál, nie sú otázky. A rovnako je to aj s pánom ministrom Jánom Richterom. Ostatní sme k dispozícii. Ďakujem, skončil som.
B. Bugár, podpredseda NR SR: (2005-06-30):
Dávam slovo spravodajkyni z výboru pre vzdelanie, vedu, šport a mládež, kultúru a médiá poslankyni Brestenskej, aby informovala Národnú radu o výsledku rokovania výborov. Nech sa páči. B. Brestenská, poslankyňa: Vážený pán predsedajúci, vážený pán minister, vážené dámy a páni, predseda Národnej rady svojím rozhodnutím z 20. júna 2005 č. 1221 pridelil dodatok návrhu na riešenie dostavby Národného divadla výboru pre vzdelanie, vedu, šport a mládež, kultúru a médiá s tým, že výbor prerokoval tento dodatok návrhu na dofinancovanie novostavby divadla. Berie na vedomie dodatok návrhu na dofinancovanie Slovenského národného divadla s tým, že do konca roka 2005 predloží minister kultúry Slovenskej republiky Výboru Národnej rady pre vzdelanie, vedu, šport a mládež, kultúru a médiá správu o realizácii dostavby Slovenského národného divadla.
Klus, Martin, poslanec NR SR (2019-04-04):
Nepredbiehajme s tým ministrom ešte, ale ďakujem pekne za túto možnosť. Pán minister, ak dovolíte, predsa len jedna otázka. Ak hovoríte, že budeme pripravení, predtým ako F-16 na Slovensko reálne prídu, z akých finančných prostriedkov to chceme financovať? Lebo to je spojená nádoba. Asi viete, v súvislosti s čím sa pýtam na tieto otázky.
A. Belousovová, podpredsedníčka NR SR: (2010-02-04):
Ďalšiu otázku položil pán poslanec Fronc. Otázku položil podpredsedovi vlády pre vedomostnú spoločnosť, európske záležitosti, ľudské práva a menšiny pánovi Dušanovi Čaplovičovi. Otázka znie: „Pán podpredseda vlády, na základe informácií z médií Európska komisia vzhľadom na nedodržovanie pravidiel pohrozila, že nám skráti pridelené prostriedky. Čo urobíte, aby Slovensko o tieto finančné prostriedky neprišlo?“ Nech  sa páči, odpovedajte, pán podpredseda vlády.
Šeliga, Juraj, podpredseda NR SR (2021-02-25):
Pán poslanec Dostál, nech sa páči.
Paška, Pavol, predseda NR SR (2012-08-08):
Ďakujem. Dávam teraz možnosť prihlásiť sa do rozpravy ústne. Jedenásty pán poslanec Mihál. Končím možnosť prihlásiť sa. Ukážte mi to. Trinásť, posledný je pán poslanec Muňko. Pán poslanec Petrák, Hraško, Osuský, Pollák, Štefanec, Kaník, Jurinová, Matovič, Poliačik, Mihál, Frešo, Kuffa, pán poslanec Muňko. Prepáčte? (Hlas poslankyne.) Ešte dajte pani poslankyňu Mezenskú na... Dobre. Kto je tam prvý? Ešte raz mi to ukážte, technici. Pán poslanec Petrák do rozpravy. Nech sa páči.
Bugár, Béla, podpredseda NR SR (2019-05-22):
Pán Matovič!
Jurinová, Erika, podpredsedníčka NR SR (2014-06-03):
Do rozpravy pán poslanec Viskupič. Stráca poradie, nie je v miestnosti. Dávam slovo pánovi poslancovi Danielovi Lipšicovi.
Dubovický, Richard, poslanec NR SR (2024-04-16):
Ďakujem, pán predsedajúci. Ja budem ďalej reagovať na môjho kolegu. Určite s tebou súhlasím, že mohlo sa to riešiť všetko skôr. Ale ja pôjdem teraz trošku do detailov. Samosprávy potrebujú milióny eur len na bežný chod. Nehovoriac o nejakých investíciách. Ak samospráva chce investovať, musí si zobrať úver. To znamená, že tento úver splácajú daňoví poplatníci danej obce, mesta. Možno z dát, ktoré som povedal, pre Prešovský samosprávny kraj máme z roka na rok o 26,5 % viac nevyhovujúcich mostov II. a III. triedy. To znamená, že sú v stave zlé, veľmi zlé, havarijné. Podľa prepočtov, čo sme dostali z Prešovského samosprávneho kraja, by sme potrebovali 300 miliónov eur, aby sme ich vôbec začali opravovať. Mesto Prešov je na tom podobne. Mesto Prešov potrebuje na opravu 30 miliónov eur a 15 miliónov eur teraz. Na rozdiel v porovnaní s rokom 2023 a 2024 za prvé tri mesiace prerozdelenia podielových daní mesto Prešov dostalo o 21-tisíc euro viac. To znamená, že nemáme na žiadne investície, nemáme peniaze na žiadnu údržbu a v tom probléme sú aj iné mestá. Ďalej by som chcel povedať, že chýbajú mi tu systémové riešenia. Systémové riešenia, ako neprenášať povedzme tie dane na tých obyvateľov, lebo za posledný rok, ako všetci vieme, v niektorých obciach tie dane sa zdvihli aj o sto percent, niekde aj viac. Je to obrovský problém a obrovská záťaž na týchto obyvateľov. Plus čo mi chýba, sú nejaké pomocné mechanizmy... (Prerušenie vystúpenia časomerom.)
Hrnčiar, Andrej, podpredseda NR SR (2018-06-21):
Odôvodnenie sa nečíta. Iba samotný návrh. Iba samotný pozmeňovák, odôvodnenie nie.
B. Bugár, podpredseda: (2003-06-20):
(Rokovanie 14. schôdze NR SR sa skončilo o 13.59 hodine.)
P. Paška, predseda NR SR: (2009-10-22):
Nemám nikoho prihláseného, vyhlasujem rozpravu za skončenú. Prerušujem rokovanie. Pristúpime k tajnému hlasovaniu. Pred vykonaním hlasovania chcem pripomenúť, že na predchádzajúcej schôdzi sme nezvolili ani jedného z kandidátov na sudcov disciplinárneho súdu. Do opakovanej voľby postúpili všetci kandidáti. (Návrh na voľbu kandidátov na sudcov disciplinárneho súdu - opakovaná voľba.) Budete mať 10 kandidátov, pretože pani poslankyňa Tóthová stiahla svoj návrh na kandidáta Mariána Ševčíka, takže nie je uvedený. Pristúpime teraz k tajnému hlasovaniu. Chcem vás požiadať, dámy a páni, o pozornosť pri vypĺňaní volebných lístkov, hlasovacích lístkov, aby sme nemuseli kvôli chybám na lístkoch opakovať voľbu. Nech sa páči. Prosím overovateľov, aby sa ujali svojej funkcie. (Akt tajného hlasovania.)
Verešová, Anna, poslankyňa NR SR (2018-02-07):
Ďakujem za slovo. Pán kolega Petrák, no, zdá sa mi, že ak počítate s podielovými daňami sedemdesiatich piatich osôb, ako že niečo nám to zvýši v obciach alebo mestách, tak neviem, či toto je tá ašpirácia, aby ste dávali nieže bremená, ale aby ste neuvoľnili trošku viac možnosti pre uchádzača o zamestnanie. To je naozaj málo. Je isté, že toto opatrenie, aj keď ho nazývate systémovým, a táto novela prichádza neskoro. Toto všetko ste vedeli, hovoríte nám opozícii, že okamžite, ak začneme používať regionálne rozdiely, vyľudňovanie východu, hovoríte, že to je politika, že sme len politickí, že to nie je nič odborné. Sú to ale fakty a argumenty. Vy ste mali dáta, mali ste čísla, vedeli ste, že nám budú chýbať na trhu práce zamestnanci. Napriek tomu, že teraz hovoríte o systémovom riešení, toto prichádza veľmi neskoro. My sme sa len s kolegami snažili ako-tak vylepšiť novelu zákona, aby naozaj tento nástroj bol efektívny. Ide o efektivitu a na tom by malo v prvom rade záležať vám. Ďakuje pekne.
Saloň, Marián, poslanec NR SR (2011-09-08):
Ďakujem pekne, pán predseda. Ja len pripomínam členom výboru na kontrolu činnosti NBÚ, že teraz budeme mať výbor. Ďakujem.
Pročko, Jozef, poslanec NR SR (2023-11-21):
V prvom rade chcem povedať, že naozaj toto rokovanie by malo byť v rámci pravidiel, takže, pán predsedajúci, prosím vás pekne, skáču vám tam smeráci, vyrušujú nás tu. Toto žumpa Migaľ nás vyrušoval, a potom je nešťastný... (Prerušenie vystúpenia predsedajúcim.)
A. Belousovová, podpredsedníčka NR SR: (2007-10-16):
Keďže sme vyčerpali všetky vystúpenia všetkých prihlásených rečníkov, vyhlasujem všeobecnú rozpravu za skončenú. A chcem sa opýtať navrhovateľky: Chcete zaujať, pani ministerka, stanovisko? Nech sa páči.
M. Hort, podpredseda NR SR: (2008-03-28):
Slovo má vo faktickej poznámke pani poslankyňa Vaľová, nech sa páči.
Kollár, Boris, predseda NR SR (2021-11-09):
S faktickou poznámkou vystúpi pán poslanec Žiak.
P. Hrušovský, predseda NR SR: (2004-09-09):
Teraz poprosím pána ministra vnútra Palka, aby odpovedal za neprítomného ministra školstva Fronca na otázku pána poslanca Kolesára, ktorý sa pýta: „V Košiciach dochádza z finančných dôvodov k zániku Botanickej záhrady pri UPJŠ. Nemienite ako minister prispieť k záchrane tejto unikátnej záhrady a zachovať ju po potreby vzdelávania ďalších generácií?“ Pán minister, máte slovo.
Laššáková, Jana, podpredsedníčka NR SR (2015-11-11):
Na vystúpenie pani poslankyne sa hlási pán poslanec Jurzyca s faktickou poznámkou. Končím možnosť prihlásiť sa s faktickými poznámkami. Nech sa páči, pán poslanec.
P. Hrušovský, predseda NR SR: (2005-09-22):
Poprosím teraz pani poslankyňu Dolník, aby informovala Národnú radu o stanovisku výboru k predloženému návrhu zákona pánom poslancom Ondriašom. E. Dolník, poslankyňa: Ďakujem, pán predseda. Vážený pán predseda, vážená Národná rada, dovoľte, aby som predložila spravodajskú správu k návrhu poslanca Národnej rady Slovenskej republiky Karola Ondriaša na vydanie zákona, ktorým sa mení a dopĺňa zákon č. 308/2000 Z. z. o vysielaní a retransmisii a o zmene zákona č. 195/2000 Z. z. o telekomunikáciách v znení neskorších predpisov (tlač 1287). Návrh poslanca Národnej rady Slovenskej republiky Karola Ondriaša na vydanie zákona, ako som uviedla, hovorí o vysielaní a retransmisii a telekomunikáciách, predseda Národnej rady Slovenskej republiky navrhol Národnej rade Slovenskej republiky rozhodnutím z 30. augusta 2005 č. 1303 na prerokovanie Ústavnoprávnemu výboru Národnej rady Slovenskej republiky a Výboru Národnej rady pre vzdelanie, vedu, šport a mládež, kultúru a médiá. Za gestorský výbor predseda Národnej rady Slovenskej republiky navrhol Výbor Národnej rady Slovenskej republiky pre vzdelanie, vedu, šport a mládež, kultúru a médiá. Vystúpiť na dnešnej schôdzi Národnej rady k uvedenému návrhu ma určil výbor pre vzdelanie, vedu, šport a mládež, kultúru a médiá svojím uznesením č. 414 zo 6. augusta 2005. V súlade so zákonom o rokovacom poriadku podávam v prvom čítaní spravodajskú správu o predmetnom návrhu zákona. Konštatujem, že uvedený návrh spĺňa z formálnoprávnej stránky všetky náležitosti uvedené v § 67 a 68 zákona o rokovacom poriadku Národnej rady Slovenskej republiky, ako i náležitosti určené v legislatívnych pravidlách. To značí, že návrh zákona obsahuje paragrafované znenie a dôvodovú správu. Ďalej konštatujem, že zo znenia návrhu je zrejmé, čo sa má dosiahnuť. Všeobecná časť dôvodovej správy obsahuje vyjadrenie súladu návrhu s Ústavou Slovenskej republiky, ústavnými zákonmi, medzinárodným zmluvami a dokumentmi, ktorými je Slovenská republika viazaná, hodnotenie súčasného stavu, dôvodov potreby novej právnej úpravy, hospodárskeho a finančného vplyvu na štátny rozpočet. Osobitná časť dôvodovej správy obsahuje odôvodnenie jednotlivých ustanovení. Návrh zákona obsahuje doložku zlučiteľnosti s právom Európskej únie, ktorá spĺňa predpísané náležitosti. Vážený pán predseda, vážená Národná rada, v závere po rozprave budem navrhovať postup pri hlasovaní. Uvádzam dopredu, že ako spravodajkyňa budem navrhovať nepokračovať v prerokúvaní tohto návrhu zákona. V rozprave sa vyjadrím a zdôvodním z akých dôvodov. Vážený pán predseda, skončila som. Otvorte, prosím, rozpravu a hlásim sa ako prvá do rozpravy.
Fecko, Martin, poslanec NR SR (2013-02-05):
Pán predsedajúci, prosím, dajte hlasovať o tom, že Národná rada Slovenskej republiky v súlade s rozhodnutím predsedu Národnej rady Slovenskej republiky prideľuje predložený poslanecký návrh zákona na prerokovanie výborom: – Ústavnoprávnemu výboru Národnej rady Slovenskej republiky a – Výboru Národnej rady Slovenskej republiky pre pôdohospodárstvo a životné prostredie; ďalej, aby za gestorský výbor určila hlasovaním Výbor Národnej rady Slovenskej republiky pre pôdohospodárstvo a životné prostredie s tým, že určené výbory poslanecký návrh zákona prerokujú v termíne do 30 dní a v gestorskom výbore do 32 dní od prerokovania návrhu zákona v Národnej rade Slovenskej republiky v prvom čítaní.
Blanár, Juraj, podpredseda NR SR (2023-05-18):
Ďakujem, pán predseda vlády. Pán poslanec nemá záujem o doplňujúcu otázku, preto môžeme pristúpiť k druhej otázke na predsedu vlády, ktorú položil pán poslanec Peter Cmorej: „Vážený pán predseda vlády, viete o tom, že neštátne detské domovy dostávajú len 75 % finančných prostriedkov na deti z toho, čo dostávajú štátne zariadenia? Týmto 58 neštátnym detským domovom vydržia finančné prostriedky podľa ich tvrdení maximálne do konca tretieho štvrťroku tohto roka. Vraj im nikto nekompenzoval ani výšku inflácie a zvýšené ceny energií. Ak neštátne detské domovy nezískajú dodatočné finančné prostriedky, štát sa bude musieť koncom roka postarať o stovky detí umiestnených do náhradnej starostlivosti v neštátnych zariadeniach. Vnímate to ako problém? Aké opatrenia ako predseda vlády prijmete?“ Nech sa páči, máte päť minút, pán predseda vlády.
Mazurek, Milan, poslanec NR SR (2023-06-14):
Kolegovia, boli sme požiadaní organizačným odborom, aby sme vyjasnili spôsob prerokovania toho bodu, ktorý máme o štrnástej, to znamená informácie pána ministra, a aj po včerajšom, po včerajšej dohode s predsedom Národnej rady aj ministrom samotným, všetci s tým súhlasia, sme sa dohodli, že by sme o tom mali rokovať ako o štandardnom bode, o štandardnej parlamentnej tlači s normálnou rozpravou, kde každý sa môže vyjadriť a aby tie stanoviská zazneli, ale potrebujeme si to tu schváliť normálnym všeobecným súhlasom. Preto dávam takýto procedurálny návrh, je tam aj písomne daný.
Grendel, Gábor, podpredseda NR SR (2023-03-30):
S reakciou na faktické poznámky pán poslanec Igor Matovič.
Bugár, Béla, podpredseda NR SR (2018-05-11):
Pán poslanec Suchánek.
Jurinová, Erika, podpredsedníčka NR SR (2015-03-17):
Žiada o slovo...? Pán spravodajca nežiada o slovo. Prerušujem rokovanie o tomto bode programu. Budeme v programe pokračovať prvým čítaním o návrhu poslancov Národnej rady Slovenskej republiky Árpáda Érseka, Lászlóa Solymosa a Gabriela Csicaia na vydanie zákona o príspevku za zásluhy v športovej oblasti . Návrh zákona je pod tlačou 1434, návrh na jeho pridelenie na prerokovanie výborom je v rozhodnutí č. 1431. Dávam slovo pánovi poslancovi Árpádovi Érsekovi, aby návrh zákona uviedol.
R. Fico, poslanec: (2003-02-25):
Ďakujem pekne. Z. Martináková, podpredsedníčka NR SR: Vyhlasujem rozpravu k tomuto bodu programu za skončenú. Pán podpredseda vlády a minister spravodlivosti, chcete sa vyjadriť k rozprave? Nech sa páči, máte slovo.
Laurenčík, Milan, podpredseda NR SR (2021-06-16):
Ďakujem, pani poslankyňa, na vaše vystúpenie evidujem dve faktické poznámky. Ako prvý pán poslanec Miroslav Suja, nech sa páči.
Hreha, Štefan, poslanec NR SR (2012-07-25):
Ďakujem pekne. Vážená pani predsedajúca, dovoľte mi, aby som predniesol spoločnú správu výborov Národnej rady Slovenskej republiky o výsledku prerokovania návrhu na vyslovenie súhlasu Národnej rady s uzavretím Dodatku k Dohode o Medzinárodnom menovom fonde k reforme Výkonnej rady Medzinárodného menového fondu. Výbor Národnej rady Slovenskej republiky pre financie a rozpočet ako gestorský výbor podáva Národnej rade túto spoločnú správu výborov Národnej rady Slovenskej republiky o návrhu na vyslovenie súhlasu NR SR s uvedeným Dodatkom: Predseda Národnej rady rozhodnutím č. 103 z 26. júna 2012 pridelil návrh na vyslovenie súhlasu s uzavretím Dodatku k Dohode o Medzinárodnom menovom fonde týmto výborom: Výboru Národnej rady pre financie a rozpočet, ústavnoprávnemu výboru. Uvedené výbory prerokovali predmetný návrh na vyslovenie súhlasu s uvedenou zmluvou v stanovenom termíne. Gestorský výbor nedostal do začatia rokovania o návrhu stanoviská poslancov Národnej rady. K predmetnej zmluve zaujali výbory Národnej rady Slovenskej republiky toto stanovisko: odporúčanie pre Národnú radu Slovenskej republiky s návrhom vysloviť súhlas - výbor pre financie a rozpočet uznesením č. 51 z 19. júla 2012, ústavnoprávny výbor, uznesenie číslo 43 zo 17. júla 2012. Z uznesení výborov uvedených pod bodom III tejto správy nevyplynuli iné návrhy. Gestorský výbor na základe stanovísk výborov vyjadrených v ich uzneseniach uvedených pod bodom III tejto správy a v stanoviskách poslancov gestorského výboru vyjadrených v rozprave k tomuto návrhu odporúča Národnej rade podľa čl. 86 písm. d) Ústavy SR s uzavretím Dodatku k Dohode o Medzinárodnom menovom fonde k reforme Výkonnej rady Medzinárodného menového fondu (tlač 115) vysloviť súhlas. Predmetná správa výborov Národnej rady bola schválená uznesením gestorského výboru č. 60 z 23. júla 2012. Výbor ma určil za spoločného spravodajcu výborov. Zároveň ma poveril predniesť správu výborov na schôdzi Národnej rady. Návrh na uznesenie Národnej rady Slovenskej republiky je prílohou tejto správy. Pani predsedajúca, skončil som, otvorte rozpravu.
Hrnčiar, Andrej, podpredseda NR SR (2019-06-24):
Takže je 19.00 hod, končím dnešný rokovací deň. Upozorňujem, že zajtra pokračujeme plánovanými bodmi, budeme pokračovať plánovanými bodmi... (Reakcie z pléna.) Budeme pokračovať plánovanými bodmi, ktoré teraz neviem. Aha, viem, body 64 a 65. Pekný večer. (Prerušenie rokovania o 19.01 hodine.)
Sulík, Richard, poslanec NR SR (2023-12-13):
Ďakujem pekne za slovo. Ďakujem za podporné faktické poznámky. Som rád, že sa mi podarilo zrozumiteľne povedať, o čo ide, o čo mi ide. Áno, táto vláda v podstate nešetrí vôbec, uvediem jediný príklad. My platíme dnes 200 eur každému, kto dochádza za prácou a platíme mu to až po dobu šiestich mesiacov. Samozrejme, je to úplný nezmysel, práca má chodiť za ľuďmi, nie ľudia za prácou. Preto aj ja ako minister hospodárstva som začal budovať viacero priemyselných parkov, nielen Valaliky pri Košiciach pre Volvo, ale aj Rimavskú Sobotu, Sabinov atď. Chcem reagovať na vystúpenie kolegu Dubéciho, teda na faktickú poznámku kolegu Dubéciho, ktorý hovoril o tom, že tá pomoc je plošná a chcem tu ale varovať aj pred takým tým príliš hlasným všeobecným volaním po tej pomoci adresnej. Preto lebo každou takouto dobre mienenou pomocou my zvyšujeme, teda znižujeme motiváciu vymaniť sa z chudoby vlastnou silou. Napríklad dnes máme hypotekárnu, to, čo tu teraz vláda schválila aktuálne, hypotekárna pomoc je iba pre domácnosti, ktoré majú menší príjem, teda ten žiadateľ, keď má menej ako 1,6-násobok, to znamená 2 250 eur. Tak keď niekto, kto má 2 200 eur hrubú mzdu, 1 600 v čistom a má nárok na 1 800 eur ročne, 150 eur mesačne, taký človek si dobre rozmyslí, či zvýši svoj príjem povedzme o 100 eur, lebo keď to spraví, tak prestane mať nárok na tú pomoc a je na tom horšie. A toto nie je zďaleka jediná, to sú, samozrejme, dávky v hmotnej núdzi, sú to náhrady rôznych, výživného napríklad, iba do nejakej miery, menštruačná chu... (Prerušenie vystúpenia časomerom.)
Bugár, Béla, podpredseda NR SR (2017-09-14):
Páni poslanci!
P. Miššík, poslanec: (2003-10-28):
Za § 86 sa vkladá nový § 87, ktorý znie: „§ 87 - komora vedie zoznam advokátov, ktorých môže predseda senátu alebo sudca ustanoviť za obhajcov podľa osobitného predpisu. Komora zapíše alebo vyčiarkne advokáta z tohto zoznamu na jeho žiadosť. Komora zasiela pravidelne tento zoznam okresným súdom, krajským súdom a Najvyššiemu súdu Slovenskej republiky. Doterajší § 87 sa označuje ako § 88.“ Krátke odôvodnenie. Advokátovi sa týmto dáva vlastne možnosť rozhodnúť sa, či chce, alebo nechce vykonávať nutnú obhajobu ako ustanovený obhajca. Ďakujem pekne.
Bugár, Béla, podpredseda NR SR (2018-10-16):
Nech sa páči, prezentujme sa a hlasujme. (Hlasovanie.) Prítomných 137, za 78, proti 1, zdržalo sa 58 poslancov. Váš návrh bol schválený. Nech sa páči.
Zmajkovičová, Renáta, podpredsedníčka NR SR (2014-07-02):
O slovo požiadal pán minister. Nech sa páči, pán minister, máte slovo.
Pellegrini, Peter, predseda NR SR (2015-03-19):
Na interaktívne vystúpenie pána poslanca Hlinu sa s faktickými poznámkami hlási šesť poslancov. Končím možnosť prihlásiť sa s faktickými poznámkami. Pán poslanec Martvoň.
Figeľ, Ján, podpredseda NR SR (2012-06-27):
Ďakujem pekne. Teraz dávam slovo spravodajcovi, ktorého určil navrhnutý gestorský, ústavnoprávny, výbor, pánovi poslancovi Miroslavovi Kadúcovi. Nech sa páči.
Hrnčiar, Andrej, podpredseda NR SR (2017-12-07):
Pán poslanec Sopko.
Ďuriš Nicholsonová, Lucia, podpredsedníčka NR SR (2018-10-17):
Jedna faktická poznámka na vaše vystúpenie, končím možnosť prihlásiť sa s faktickou poznámkou. Pán poslanec Laurenčík.
Laurenčík, Milan, podpredseda NR SR (2022-02-18):
Na faktické poznámky bude teraz reagovať pani ministerka spravodlivosti Mária Kolíková. Nech sa páči.
Gy. Juhász, poslanec: (2008-07-01):
V čl. I bode 1 § 4 písm. c) 8. bod znie: „8. v spolupráci s orgánmi územnej samosprávy zabezpečuje spracovanie regionálnych koncepcií zameraných na vytváranie podmienok pre rozvoj bývania“. Zdôvodňujem tento návrh tým, že cieľom navrhovaných úprav je upresnenie kompetencií krajského stavebného úradu na poli tvorby regionálnych koncepcií zameraných na vytváranie podmienok pre rozvoj bývania, kde bez spolupráce s dotknutými orgánmi územnej samosprávy nie je možné vypracovať kvalitnú koncepciu rozvoja bývania v danom regióne. Ďakujem.
M. Hort, podpredseda NR SR: (2010-02-03):
vládnom návrhu zákona, ktorým sa mení a dopĺňa zákon č. 528/2008 Z. z. o pomoci a podpore poskytovanej z fondov Európskeho spoločenstva v znení zákona č. 266/2009 Z. z. a o zmene a doplnení niektorých zákonov . Tento vládny návrh má tlač 1311 a spoločnú správu výborov máte ako tlač 1311a. Prosím opäť podpredsedu vlády Slovenskej republiky Dušana Čaploviča, aby vládny návrh zákona odôvodnil. Nech sa páči, pán podpredseda.
Ledecký, Vladimír, poslanec NR SR (2021-11-24):
Pán predseda, dajte, prosím, hlasovať spoločne o bodoch 1 až 5 zo spoločnej správy, a to s odporúčaním gestorského výboru schváliť.
Zmajkovičová, Renáta, podpredsedníčka NR SR (2012-09-18):
Pán poslanec Senko.
Galko, Ľubomír, poslanec NR SR (2024-02-23):
Ďakujem pekne za tie pripomienky, mňa mrzí, že som to nestihol celé prečítať, ale snáď možno kolega Julo Jakab niečo z tej druhej časti vám ešte odcituje a aký to malo potom celé ďalší vývoj. A potom sa vám možno bude zdať zrozumiteľnejšia tá naša snaha takpovediac vrátiť ten stav do tej situácie, ktorá bola. Ale ja ešte jednu vec chcem aj v reakcii na to, čo tu zaznieva, povedať, že keď ste si všimli, tak ja pri tejto téme, ja tu nejak nespomínam ani generálneho prokurátora Maroša Žilinku, ani proste nejakých ďalších ľudí, lebo podľa mňa ten správny pohľad, ktorý by sme mali uplatňovať, je ten, že sa ukázalo, že nejaké pravidlo nie je dobré. A keď sa ukázalo, že nejaké pravidlo nie je dobré, tak jednoducho sme tu na to, aby sme ho skúsili napraviť, bez ohľadu na to, že sme to mohli urobiť pred rokom, pred tromi, pred piatimi. Čo sa týka tých persón Generálnej prokuratúry, veď ja som všelikoho prežil. Ja som tu štvrté volebné obdobie s prestávkou, ja som prežil aj toho Trnku, ktorý behal pomedzi novinárov a vykrikoval, že ide, ide Galka zavrieť do basy, a dnes je Trnka tam a ja som tu. A prežil som aj Kováčika, ktorý tu sa mi vysmieval spoza tej ohrádky a nazýval ma tu morálnou ikonou, keď som si dovolil namietať, že čo to tam stvára a prečo sa neodsúdil, alebo teda nestíhal tých ľudí, čo trebárs hokejistu Šatana obrali o pozemky v tom obrovskom škandále v Báči. A Kováčik je tam a ja som stále tu. To znamená, že preto sa k tomuto tak staviam, že my neriešme to, že kto momentálne sedí na tej Generálnej prokuratúre, ale riešme to, že sa ukázalo, že to pravidlo, tá tri-šesť-trojka jednoducho nie je dobrá.
Laurenčík, Milan, podpredseda NR SR (2020-09-16):
Ďakujem. Na vaše vystúpenie evidujem osem faktických poznámok. Nech sa páči, pán poslanec Milan Mazurek.
Ďuriš Nicholsonová, Lucia, podpredsedníčka NR SR (2019-04-05):
Pán poslanec Pčolinský.
Danko, Andrej, predseda NR SR (2017-03-28):
Na základe návrhu poslaneckých klubov zvolávam teraz bezodkladne poslanecké grémium. Ďakujem. (Zasadnutie poslaneckého grémia.) (Po zasadnutí poslaneckého grémia.)
Mihál, Jozef, poslanec NR SR (2018-05-25):
Ďakujem kolegovi Jurzycovi za konštruktívnu poznámku. K tej dôvodovej správe, v dôvodovej správe je to napísané chybne. To treba priznať. Nulová daň, teda takto jednoducho povedané, tak ako som to povedal v rozprave, daňou bude právnická osoba zaťažená až na tú časť zisku, ktorá bude rozdelená medzi majiteľov, akcionárov, spoločníkov. Čiže pokiaľ to zostane vo firme a nebude sa to vyplácať vo forme dividend, tak táto časť nebude zaťažená daňou. Bude tam nulová daň. Je jedno, čo s tým tá firma urobí. Ale tu treba ešte doplniť. Celý čas som nevedel trafiť do tej myšlienky, keď som stál za pultom, teraz to využijem vo faktickej poznámke, lebo teraz ma to naštartovalo. Je tam ešte jedno opatrenie, o ktorom treba povedať, aby sa to nedalo zneužívať. Nechám si tie peniaze vo firme a dám si ich potom ako spoločník vo forme pôžičky. To je mimochodom už dnes populárna forma, nech už je to, ako chce. My zároveň navrhujeme, aby tie pôžičky spoločníkom, pokiaľ nebudú vrátené v krátkom čase, boli zaťažené daňou, pretože ten pôžičkový systém je de facto obchádzanie výplaty dividend, čiže hovoríme „A“ o zdanení len rozdeleného zisku, ale hovoríme aj „B“, to čo by si tí spoločníci de facto vyplatili formou pôžičiek, zaťažené daňou na rozdiel od dnešného stavu bude.
Šudík, Tomáš, poslanec NR SR (2022-03-17):
Ďakujem. Ja len, tá firma Oldrati, ktorú sme spomínali, ona nesídli v žiadnom priemyselnom parku, táto firma má samostatný pozemok, samostatnú budovu a sídli úplne inde, ako je priemyselný park, teda nie je napojená na priemyselný park a tam nastal hlavne problém s cenou energií, pretože oni mali svojho dodávateľa elektriny od roku 1996, a ten v roku 2022 skrachoval, a im zázračne tie ceny vyskočili o 300-400 % a v súčasnosti s nimi nikto nechce uzatvoriť zmluvu. A oni tým pádom už nemôžu vyrábať. Pretože ak je nejaká fyzická osoba, tak to preberie štát, v úvodzovkách, lebo tá posledná inštancia, a dodáva za dohodnuté ceny. Lenže im tá firma, ktorá im dodávala elektrinu, skrachovala, už na trhu nie je a v súčasnosti majú násobne väčšie sumy. A nikto s nimi nechce uzatvoriť zmluvu. Pre tú firmu je to nereálne, ak nemá zmluvu so žiadnou spoločnosťou na dodávku elektriky, fungovať. To je ten najväčší problém. Ona má aj zákazky, ona by klasicky vedela fungovať, ak by mala zazmluvnené ceny, ktoré mala. Ale zmluvu s nimi nikto nechce uzatvoriť. Možno prípadne nejaká zmena legislatívy, že ak nejaká spoločnosť, ktorá dodáva tie energie, skrachuje, tak aspoň štát nejako pomôže zabezpečiť alebo pripraviť novú zmluvu pre spoločnosť, aby mala tie zľavnené ceny energií, aby naďalej mohla pokračovať v svojej výrobe. Ďakujem.
M. Hort, podpredseda NR SR: (2007-12-06):
Pán poslanec, nech sa páči.
Bugár, Béla, podpredseda NR SR (2016-10-20):
Ďakujem pekne. Otváram rozpravu o tomto bode programu. Nedostal som žiadnu písomnú prihlášku do rozpravy. Pýtam sa, či sa hlási do rozpravy ústne niekto z prítomných poslankýň a poslancov. Nie. Vyhlasujem rozpravu za skončenú. Nech sa páči, pán spravodajca, to hlasovanie je kedy?
Dubovcová, Jana, dočasne poverená ministerka spravodlivosti SR (2023-06-28):
Ďakujem pekne. Otváram rozpravu z dôvodu vytvorenia priestoru na odstránenie kolízie medzi tlačou 1654, ktorá už bola odhlasovaná, a tlačou 1557, to je tento zákon o premenách obchodných spoločností, takže nech sa páči.
Kollár, Boris, predseda NR SR (2022-11-10):
Prosím, prezentujme sa a hlasujeme. (Hlasovanie.) Prítomných 138 poslancov, za 136, nehlasovali 2. Konštatujem, že sme schválili vládny návrh novely zákona č. 71/2013 Z. z. o poskytovaní dotácií v pôsobnosti ministerstva hospodárstva.
Fico, Robert, predseda vlády SR (2024-01-11):
... ako to pán Saloň myslel, pretože naši poslanci na rozdiel od iných nemajú IQ dreveného vláčika. Ďakujem.
Pellegrini, Peter, predseda NR SR (2015-12-01):
Prezentujme sa a hlasujme o tomto návrhu. (Hlasovanie.) Prítomných 112 poslancov, za hlasovalo 77, proti bolo 12, zdržalo sa 22 poslancov, nehlasoval 1. Konštatujem, že Národná rada aj v tomto prípade vyslovila súhlas s prerokovaním tohto vládneho návrhu zákona v skrátenom legislatívnom konaní. Na základe súhlasu Národnej rady so skrátenými legislatívnymi konaniami po krátkej prestávke pristúpime k prvému čítaniu opäť v zlúčenej rozprave o vládnom návrhu ústavného zákona, ktorým sa mení ústava, ako aj o vládnom návrhu zákona, ktorým sa mení a dopĺňa Trestný zákon. Vyhlasujem krátku prestávku. Pripomínam, že hlasovať budeme až zajtra o 11.00 hodine. Zároveň vykonáme tajné voľby komisárov pre deti a pre zdravotne postihnutých o 11.00 hodine s tým, že ak neskončíme dnes s rozpravou o uvedených bodoch, budeme ráno pokračovať o 9.00 hodine v rokovaní návrhom na voľbu komisárov pre zdravotne postihnutých a pre deti. (Krátka prestávka.) (Po prestávke.)
Hrnčiar, Andrej, podpredseda NR SR (2017-03-30):
Pýtam sa, či sa chce niekto prihlásiť do rozpravy ústne. Končím možnosť nahlásiť sa do rozpravy. Tri ústne prihlášky. Nech sa páči, pán poslanec Poliačik.
Krátky, Rastislav, poslanec NR SR (2024-01-24):
Ďakujem pekne za slovo. Chcem vás pozdraviť, keďže som v podstate prvý ročník... prvý rečník tohto dňa, dobré ráno všetkým, kolegovia. Anežka, ďakujem ti za tvoje vystúpenie, tiež si sa dotkla toho odôvodnenia, že či teda to skrátené legislatívne konanie je opodstatnené, alebo nie je, a tiež si hovorila aj o obsahu, že čo, čo sa má zrýchliť, čo sa má dosiahnuť týmto návrhom, keď ho teda prerokujeme v zrýchlenom legislatívnom konaní. Ja som si medzičasom, keďže som mal priestor ešte od včerajšej rozpravy po dnes trošku uvažovať nad tým, čo si hovorila, našiel taký citát od známeho autora Solženicyna, ktorý dobre vystihuje to, čo si hovorila aj ty: „Ak pripustíme beztrestnosť zločincov, podrývame základy spravodlivosti a dokazujeme, že podlosť sa netrestá, ale prináša moc a blahobyt.“ A toto je presne to, na čo upozorňujeme, nejde o to, že meniť trestné kódexy by bolo a priori zlé. To nikto nehovorí. Ani nehovoríme, že každý jeden riadok toho návrhu je zlý a treba to ako celok úplne zhodiť zo stola. Iste je legitímne a v slovenskej spoločnosti dlhšie prebieha debata o niektorých, naozaj niektorých veľmi špecifických, malých oblastiach, kde výrazne tie tresty sú vyššie, ale to sa týka napríklad trestov za marihuanu a podobné veci alebo za krádeže drobného tovaru, ale nie určite pri ekonomických trestných činoch a korupcii, tam tresty treba podržať vysoké.
Kučerová, Viera, poslankyňa NR SR (2013-05-21):
Ďakujem za slovo. Pán predseda, panie poslankyne, páni poslanci, dovoľte, aby som vás informovala o prerokovaní návrhu na vyslovenie súhlasu Národnej rady s Protokolom o zmene a doplnení Zmluvy medzi Slovenskou republikou a Českou republikou o právnej pomoci poskytovanej justičnými orgánmi a úprave niektorých právnych vzťahov v občianskych a trestných veciach z 29. októbra 1992 a jej Záverečného protokolu v ústavnoprávnom výbore. Návrh na vyslovenie súhlasu Národnej rady s uvedeným protokolom pridelil predseda Národnej rady svojím rozhodnutím č. 416 z 11. marca 2013 na prerokovanie ústavnoprávnemu výboru. Ústavnoprávny výbor na svojej 34. schôdzi návrh na vyslovenie súhlasu prerokoval a neprijal uznesenie, pretože návrh uznesenia nezískal súhlas nadpolovičnej väčšiny všetkých poslancov. Ústavnoprávny výbor ako gestorský výbor na základe stanovísk poslancov výboru vyjadrených v rozprave odporúča Národnej rade s uvedeným protokolom vysloviť súhlas. Správa ústavnoprávneho výboru o prerokovaní návrhu na vyslovenie súhlasu Národnej rady s predmetným protokolom vrátane návrhu uznesenia Národnej rady bola schválená uznesením ústavnoprávneho výboru č. 231 zo 14. mája 2013. Pán predseda, prosím, otvorte rozpravu.
Hlina, Alojz, poslanec NR SR (2012-06-28):
Áno, áno, meritórne sa vrátim k tomu. Čiže znova opakujem, aj s vedomím toho, aj s vedomím toho, čo tu teda si ako na mne zgustnete, zopakujem to, čo som povedal. Pre tieto dve voľby, dobre, budem rešpektovať ten úzus, ktorý tu máte, ktorý ste si tu zažili, lebo vás otravuje a v piatok nemôžete ísť skôr domov. Ale tí sudcovia, to mi nedá. To mi nedá, aby som nenavrhol, pán predseda, že mám záujem. A procedurálny návrh bude v tom, že tí sudcovia, nie je ich veľa, ja som to vypočítal, je to osemnásť ľudí, keď im dáme po päť minút, je do deväťdesiat minút dokopy. Jeden a pol hodiny. Jeden a pol hodiny ešte máte. Ešte by ste ich mohli mať kvôli tejto krajine. Takže to navrhnem. A keď nie, čo predpokladám, že nie, pán sudca, či pán predseda... (Smiech v sále.) Áno, v tomto... (Prerušenie vystúpenia predsedajúcim.)
M. Hort, podpredseda NR SR: (2008-04-09):
A slovo pán poslanec predseda výboru Jozef Halecký.
B. Bugár, podpredseda NR SR: (2002-06-27):
Budeme pokračovať druhým čítaním o vládnom návrhu zákona, ktorým sa mení a dopĺňa zákon č. 59/1965 Zb. o výkone trestu odňatia slobody v znení neskorších predpisov, zákon Národnej rady Slovenskej republiky č. 156/1993 Z. z. o výkone väzby a o zmene a doplnení niektorých zákonov . Vládny návrh zákona ste dostali pred prvým čítaním ako tlač 1440 a spoločnú správu výborov schválenú gestorským výborom máte v tlači 1440a. Vládny návrh zákona odôvodní minister vnútra Slovenskej republiky Ivan Šimko. Pán minister, nech sa páči, máte slovo.
Pellegrini, Peter, predseda NR SR (2015-06-24):
S reakciou na faktické poznámky pán poslanec Galko. Nech sa páči, máte slovo.
Vorobelová, Slavěna, poslankyňa NR SR (2023-02-03):
Ďakujem veľmi pekne. Na margo toho mailu tej pani z lekárne upozorňujem, že v tom zákone sú výnimky. Čiže na lekáreň sa vzťahuje výnimka. Čiže pani nepríde o nič. Tak ako som, opakovane hovorím, je to uhol pohľadu. Myslím si, že väčšina pléna bude za tento zákon. Zjavne SaS bude proti tomuto zákonu, čiže rozhodne väčšina v tomto pléne. Zbytočne budeme tu teraz polemizovať možno zasa ďalšie dni. Padajú tu stále čísla, čísla, koľko brigádnikov, koľko dôchodcov pracuje v maloobchode. Tie čísla sú určite dostupné v Sociálnej poisťovni. Myslím, že ministerstvo financií posudzovalo ten dopad aj vrátane všetkých zamestnancov, čiže nielen brigádnikov študentov. A ešte raz, nezakazujeme dôchodcom pracovať, ani študentom. Čiže nemýľme si pojmy a dojmy. Ďakujem.
Matovič, Igor, poslanec NR SR (2011-12-08):
Pán predseda, mám procedurálny návrh, aby sme neodsúvali žiadne poslanecké návrhy zákonov. Nejde mi o naše, ale myslím si, že mali by sme mať úctu navzájom voči sebe a neodsúvať žiadne poslanecké návrhy zákonov. Odôvodňujem to tým, že poslanec má právo na zákonodarnú iniciatívu a konkrétne my sme navrhovali už na zaradenie na júnovú schôdzu. Čiže v máji sme podávali návrhy zákonov. Od júna nás ignorujete. Od júna mašinéria v tomto parlamente presúva naše návrhy zákonov zo schôdze na schôdzu a takýmto spôsobom nebude umožnené v tomto volebnom období, aby sme, aby Národná rada čo i len hlasovala o týchto, alebo rokovala o týchto našich návrhoch. A ak toto naozaj dokážu tie štyri poslanecké kluby alebo väčšina v tejto sále, tak všetci ste zostali mentálne pred rokom 89 a ste boľševici. (Smiech v sále.)
Bugár, Béla, podpredseda NR SR (2017-02-14):
Nech sa páči, prezentujme sa a hlasujme. (Hlasovanie.) Prítomných 143 poslancov, za 14, proti 57, zdržalo sa 71 poslancov, 1 nehlasoval. Konštatujem, že návrh sme neschválili. Teraz prosím pani poslankyňu Renátu Kaščákovú, aby uviedla hlasovanie k návrhu poslancov Beblavého a Macháčkovej na vydanie zákona o zrušení vyšších územných celkov (tlač 383). (Hlasovanie o návrhu poslancov Národnej rady Slovenskej republiky Miroslava Beblavého a Kataríny Macháčkovej na vydanie zákona o zrušení vyšších územných celkov a o zmene a doplnení niektorých zákonov , tlač 383.)